Webáruházak - Kitekintés az űrtechnikás bababoltba - Hello Black Friday
Webáruházak – Kitekintés az űrtechnikás bababoltba
2018. 06. 21. |
A XXI. századi bölcsőnek már sikerült sok nyugtalan babát álomba ringatni, nekünk is bevált.
Ha csúcskategóriás terméket árul valaki kisgyerekes szülőknek, akkor nem csak terméknek, hanem az értékesítésnek is ott kell lenni a szeren. Ráadásul cégnévből ítélve magyarok, Törley leszármazottak!
A kisgyerekekre vagy egy korosztályra specializálódni nem újdonság, példa rá a második világháború utáni amerikai baby boom-ot kihasználó, anno a pályájukat kezdő multicégek, akik ezzel az ötlettel alapozták meg a mesés vagyonukat. Persze utána minden jelentős létszámmal bíró korosztályra rákészültek.
A 4moms.com weboldal, természetesen áruházként is működik, minden porcikáját úgy tervezték, hogy az eladás, a lehető leggördülékenyebben menjen.
Hazai viszonylatban lehet bulvárosra venni a figurát, mert a termékek gyártójának a neve: Thorley Industries, így lehet rögtön kombinálni, hogy
Gróf Törley József pezsgőgyáros ükunokája, mekkora karriert csinált az Egyesült Államokban!
Sajnos nem ez a helyzet. Elég ha megnézzük a robotikában, automatizálásban és a programozásban mozgó cég két alapítójának a nevét: Henry Thorne és Robert D. Daley. Ekkor minden hiú ábránd eltűnik, mert könnyű kikövetkeztetni, hogy miből származik a Thorley Industries neve. Sehol egy Törley…
A 4moms.com oldal nagyon okosan és rendkívül egyszerűen lett felépítve. A márka mindössze hat terméket kínál, plusz a hozzájuk kapcsolható kiegészítőket. Videókkal és könnyű termék választással hívják fel a figyelmet a portékákra, aki részletesebben akar megismerni egy-egy holmit, persze arra is van lehetőség.
A bemutató videók mellett, képeken, gifekkel mutatják be a termékeik egyszerű használatát és az előnyeiket.
Ha valakit nem győztek meg a fentiek, arra készültek a szülői siker beszámolók, amelyek a termék tapasztalatokat mondják el. Ez után már nem akkora gond a prémium kategóriás, csecsemőkre és a max. 11,3 kilós gyermekekre méretezett, hatféle ringató funkcióval ellátott, a való életben igen jól működő babahordozót eladni.
Összehasonlító táblázatok is segítik a választást, így pontosan látszik a mobil applikációs vezérlésű csúcsmodell és a belépő szintű termék közötti különbség.
Rendelni lehet a weboldalról is, de akinek nem elég a videó és a fotós ismertető, annak ott a lehetőség, hogy a weblap tetején megkeresse a hozzá legközelebb álló boltot, ahol forgalmazzák a 4moms gyártmányait.
Amivel a piacra betört vállalat, az a XXI. századi bölcső, a mamaRoo, amely kívánság szerinti zenével, öt mozgatási funkcióval, mobil applikációval, figyelem felhívó, mozgó játékkal hódít. Ez kezdésnek elég erős, ezt követte a kiságy, amit remekül lehet használni utazáshoz is. Ennek a különlegessége, hogy egy mozdulattal nyitható/csukható, így utazáshoz és a gyerekszobában is remekül használható.
A hozzá kapható kiegészítővel pedig gyorsan pelenkázóvá alakítható, aminek az alja remek tároló. Az etetőszék hasonlóan univerzális és könnyen kezelhető.
MediaMarkt Black Friday november 17-én!
Mindenkit egy héttel beelőzve, a MediaMarkt 2017.11.17-én tartja a Fekete Pénteket!
Új termék figyelő: Milky way “nutella”, M&M’s “nutella”
Német és lengyel piacra készült, de megtaláltuk magyar boltban is.
Hírmix és lapszemle: Újra magyar kézben az Extreme Digital
A PayPal már magyarul is elérhető. És további fontos hírek, kutatások.
Leárazott termékek leárazása a Deichmann Online Shopban!